ҚазАқпарат-Анонс: 2011 жылғы 14-17 сәуір аралығындағы оқиғалардың күнтізбесі
DATE: 09:10, 14 Сәуір 2011 | GMT +5
TITLE: ҚазАқпарат-Анонс: 2011 жылғы 14-17 сәуір аралығындағы оқиғалардың күнтізбесі
URL: https://kaz.inform.kz/news/kazakparat-anons-2011-zhylgy-14-17-sauir-aralygyndagy-okigalardyn-kuntizbesi_a2370492/
META: DATE: 09:10, 14 Сәуір 2011 | GMT +5
TOTAL WORDS: 3119
AUTHOR(S):
TEXT: ЕЛБАСЫ. 15 және 16 сәуірде Қазақстан Президенті Нұрсұлтан Назарбаевтың шақыруымен Үндістан Премьер-Министрі Манмохан Сингхтің Астанаға ресми сапары өтеді. ПАРЛАМЕНТ. 15 сәуірде Парламент Сенатының жалпы отырысы өтеді. ҚОҒАМ. 14 сәуірден бастап әскер қатарына шақырылғандардың алғашқы легі борыштарын өтеу орындарына аттандырыла бастайды. 15 сәуірде елімізде «Өнімділік - 2020» бизнесті қолдау бағдарламасы іске қосылады. АСТАНА. 9 сәуірден 15 маусымға дейін Астананың Жеңіс және Иманов көшелерінде жол-құрылыс жұмыстары жүргізіледі. 14 сәуірде Ұлттық академиялық кітапханада «Әлеуметтік жағдайы төмен отбасы балаларының сапалы білімге қолжетімділігі» деген тақырыпта «дөңгелек үстел» отырысы болады. 14 сәуірде Астана әкімдігінде қала басшысы И. Тасмағамбетовтың қатысуымен 2010-2011 жылу беру маусымының аяқталуына арналған кеңес өтеді. 14 сәуірде «Алматы» ауданы әкімдігінде Ашық есік күні өтеді. 14 сәуірде Ұлттық академиялық кітапханада абайтанушы-ғалым Қайым Мұхамеджановтың 95 жылдығына арналған «Тарих. Тағдыр. Тұлға» атты кеш болады. 14 сәуірде Астана әкімдігінде «Ана мен бала денсаулығын қорғау» мәселесіне арналған «дөңгелек үстел» отырысы болады. 14 сәуірде Ресейдің Ғылым және мәдениет орталығында ақын Ғабдолла Тоқайдың 125 жылдығына арналған әдеби кеш өтеді. 14 сәуірде «Астаналық» бизнес-орталығында Статистика агенттігінің төрағасы Әлихан Смаиловтың қатысуымен оnline-конференция болады. АЛМАТЫ. 12-14 сәуір аралығында Алматы қаласында стратегиялық жоспарлау бойынша семинар өткізіледі. Оның жұмысына Оңтүстік, Батыс және Солтүстік Қазақстан облыстарының мүгедектігі бар әйелдер ұйымдарының 14 көшбасшысы қатысады. 14 сәуірде Алматыдағы «тяньшань» қонақ үйінде АҚШ-тың Алматыдағы Бас консулдығы мен АҚШ-тың Сауда департаменті Американың арнайы Іскерлік тәжірибе бағдарламасының қазақстандық түлектерімен қабылдау өткізеді. 14 сәуірде Алматыдағы «Старый Арбат» дәмханасында Наурыз мерекесіне және ҚР Тәуелсіздігінің 20 жылдығына арналған қайырымдылық акция өтеді. 14 сәуірде «Интерконтиненталь» қонақүйінде «Бүкіл әлем болып қатерлі ісікке қарсы күресейік» деген тақырыпта халықаралық ғылыми-тәжірибелік конференция өтеді. 14 сәуірде «Алматы Тауэрс» ғимаратындағы кинотеатрда Рүстем Әбдіраштың «Балалық шағымның аспаны» көркемфильмінің БАҚ өкілдері үшін көрсетілімі болады. ЕЛЕУЛІ ОҚИҒАЛАР. АТАУЛЫ КҮНДЕР. ЕСІМДЕР. СӘУІРДІҢ 14-І, БЕЙСЕНБІ. Украинаның Ішкi iстер министрлiгiнiң Мемлекеттiк автокөлік инспекциясының күнi. ОҚИҒАЛАР. 50 жыл бұрын «Казахстанская правда» газеті Қазақ КСР Ғылым академиясының география бөлімі қызметкерлерінің Сарқант алабындағы Жоңғар Алатауының солтүстік беткейіндегі мұздыққа және Іле Алатауының солтүстік бөлігіндегі Қарғалы тау сілеміндегі шыңға КСРО-ның тұңғыш ғарышкері Юрий Алексеевич Гагарин есімін беру туралы шешімін жариялады. 11 жыл бұрын Алматы қаласындағы №162 қазақ орта мектебіне жазушы Сапар Байжанов есімі берілді. 10 жыл бұрын Қазақстан Республикасы Президенті Нұрсұлтан Назарбаевтың Жарлығымен Алматы облысының әкімшілік орталығы Талдықорғанға ауыстырылды. 6 жыл бұрын студенттердің І Жиналысында Қазақстан студенттерінің Альянсы құрылды. Қозғалыстың басты мақсаты білім сапасын жоғарылатудағы мемлекетке қолдау көрсету, студенттердің құқығы мен қызығушылығын қорғау. 5 жыл бұрын Павлодар қаласындағы №1 көркемсурет мектебіне Халықаралық ЮНЕСКО клубы мәртебесі берілді. Мұғалімдік ұжымның оқушыларда шығармашылық қабілетті дамыта білуі, халықаралық көрмелер мен байқаулардағы жас суретшілер жетістігінің нәтижесі көркемсурет мектебіне халықаралық ұйымның айрықша бағасын әкелді. 5 жыл бұрын Румыния Мәдениет және діндер министрлігінде Астана қаласында жаңадан ашылатын Бейбітшілік және ауызбірлік сарайындағы құрылуы жоспарланып отырған кітапханасы қорына Румыния Мәдениет және діндер министрлігі мен Патриархиясы тарапынан сый ретінде Румынияның мәдениеті, діни өмірі мен діни ағымдары туралы 46 кітап пен баспасөз басылымын - Қазақстан Республикасының Бухарестегі Дипломатиялық өкілдігіне тапсыру ресми рәсімі өтті. Кітаптарды тапсыру кезінде Румыния Мәдениет және діндер министрлігінің дін мәселелері жөніндегі Мемлекеттік хатшысы Андриан Лемени Румыния Қазақстанның және Қазақстан Президенті Н. Ә. Назарбаевтың әлемдік конфессияаралық диалогтың ұйытқысы болып, әлемдік діндердің рухани және өсиетті потенциалын ізгілік пен бейбітшілік үшін пайдалануға бағытталған әрекеттерін жоғары бағалайтынын атап көрсетті. Румын Мемлекеттік хатшысы румын Патриархиясы және римкатолик шіркеуі өкілдерінің Астанада өтетін Әлемдік және дәстүрлі діндердің Екінші съезіне қатысқаны өте орынды болар еді деген пікір білдіре отырып, Қазақстан халқына береке, бейбітшілік және өркендеу тіледі. 1 жыл бұрын Қазақстан Республикасының Президенті Нұрсұлтан Назарбаевқа «Шығыс-Батыс» институты бекіткен Бейбітшілік және превентивтік дипломатия сыйлығы тапсырылды. «Шығыс-Батыс» институты 1980 жылы халықаралық қатынастарда «қырғи-қабақ» соғыстың келеңсіз салдарларын еңсеру, еуроатлантикалық аймақта шиеленісті бәсеңдету, азаматтық қоғам құндылықтарын алға жылжыту мақсатымен құрылған болатын. «Шығыс-Батыс» институтының Бейбітшілік және превентивтік дипломатия сыйлығы АҚШ-тың ең беделді наградаларының бірі және ол мемлекеттік басқару, қауіпсіз әлем құру саласындағы ерекше жетістіктері үшін әртүрлі елдердің саяси және мемлекеттік қайраткерлеріне беріледі. Бұдан бұрын бұл наградамен АҚШ Президенті джбуш-үлкен, Чехия президенті В. Гавел, Германия канцлері Г. Коль және басқалар марапатталған болатын. 1 жыл бұрын Алматы Халықаралық әуежайында бизнесджет өндірісі саласындағы дүниежүзілік көшбасшы Нawker Beechcraft Corporation компаниясы Қазақстанда өзінің бірегей әзірлемесі - Hawker 4000 ұшағын таныстырды. 10 жыл бойғы ерен еңбектің нәтижесінде Hawker Beechcraft компаниясы Hawker 4000-дің мүлдем жаңа үлгісін жасап шығарған. Бұл композициялық материалдардан жасалған super mid-size сыныбына жататын алғашқы ұшақ. Әлемге танымал Robb Report журналы бұл бизнес-джетті «2010 жылдың ұшағы» деп атап өткен еді. Hawker 4000 қауіпсіздіктің үш еселенген жүйесімен жарақтандырылған және 9 орынға есептелген. Қазақстанда ұсынылған жаңа ұшақтың құны 20 миллион АҚШ доллары шамасында. 1 жыл бұрын әл-Фараби атындағы Қазақ ұлттық университетінде студенттік интернетпорталы іске қосылды, аталмыш жоба еліміздегі жоғары оқу орындарындағы 20 мың студентінің басын қосып отыр. Порталда университет ішінде немесе одан тыс болып жатқан оқиғалар, түрлі мерекелік шаралар, маңызды тақырыптарда өткен дөңгелек үстелдер мен пікірсайыстар және тағы басқа мәліметтер жинақталған. Әл-Фараби атындағы Қазақ ұлттық университетінің студенті сайтта 25 Гб көлемінде өзінің Live&Edu атты жеке поштасын аша алады. Бұл құрал университет студенттеріне алыс және жақын елдердегі достарымен, ғылыми әріптестерімен online жүйесі негізінде сөйлесуге мүмкіндік береді. Сондай-ақ студенттер «Форум» бөлімінде ойларын ашық айтып, кез келген сұрақтарды талқылап, қоғамдық шешім қабылдай алады. Ал Free soft бөлімінде Microsoft бірлестігінің лицензиясы бар MSDN бағдарламалық құралдарды үздік студенттердің тегін алуына жағдай жасалған. ЕСІМДЕР. 100 жыл бұрын Қазақ КСР-інің еңбек сіңірген мұғалімі, КСРО Жоғары мектебінің үздігі, КСРО халық ағарту ісінің үздігі, филология ғылымының докторы, профессор, жазушы, аудармашы ШАЛАБАЕВ Белгібай дүниеге келді. Павлодар облысы Баянауыл ауданында туған. Абай атындағы Қазақ ұлттық педагогикалық институтын, Ленинград университетінің аспирантурасын бітірген. Жазушы Коммунистік журналистика институтында, қазіргі Абай атындағы Қазақ ұлттық педагогикалық институтында, әл-Фараби атындағы Қазақ ұлттық унивреситетінде жемісті еңбек еткен. Тырнақалды «Тайжеген тауында» атты повесі 1932 жылы қазіргі «Жұлдыз» журналында жарық көрген. Кейін «жекпежек» повесі, «Өмірде не болмайды» әңгімелер мен фельетондар жинағы жарық көрген. Сондай-ақ аударма саласында да қалам тартып, В. Белинскийдің мақалаларын, Короленконың «Мылқау» повесін, М. Горькийдің «Жастар мен балалар туралы» жинағын тәржімалаған. Ол 1948 және 1960 жылдары шыққан «Қазақ әдебиет тарихының» бірінші томы авторларының бірі. Жазушының «Қазақ прозасының тарихы. «Сюжет және характер», «Қазақ романының тарихы» атты монографиялары жарық көрген. 1-ші дәрежелі Отан соғысы, Қызыл Жұлдыз ордендерімен, медальдармен және Қазақ КСР Жоғарғы Кеңесінің Құрмет Грамотасымен марапатталған. 100 жыл бұрын жазушы МАКЕЕВ Леонид Владимирович дүниеге келді. Солтүстік Қазақстан облысы Петропавл қаласында туған. Ұлы Отан соғысына қатысып, қазақстандық 8-ші гвардия дивизиясының «За Родину» әскери газетінің жауапты редакторы болған. Соғыстан кейінгі жылдары «Советский Казахстан» журналының бас редакторы, «Қазақфильм» киностудиясы сценарий бөлімінің аға редакторы қызметтерін атқарған. Оның «Жұмысшы іскерлігі үшін» атты алғашқы очерктер кітапшасы 1932 жылы жарық көрді. Содан бастап «Ақмола далаларында», «Қаһарманның бейнесі», «Асыл кетпен», «Иван Шапшаев», т. кітаптары жарық көрген. Макеевтің аударуымен «Қазақ ертегілері», «Қазақ және ұйғыр ертегілері» және Қалқаман Әбдіқадыровтың «Келес қызы», Ғабдол Слановтың «Кең өріс», Мұқан Иманжановтың «Алғашқы айлар» повестері сонымен қатар басқа да жазушылардың шығармалары орыс тілінде басылды. Қызыл Жұлдыз орденімен және медальдармен марапатталған. СӘУІРДІҢ 15-І, ЖҰМА. Ресейдiң радиоэлектронды күрестер бойынша маманының күнi. Бұл мереке 1904 жылдың 15 сәуірінде, орысжапон соғысы кезінде алғашқы рет жапон кемелерінің радиохабарламарын қасақана радиобөгеттермен бөгегені анықталған кезден бастау алады. Осы тарихи жайт Ресей Қарулы Күштерінде радиоэлектронды күрестің қалыптасуының және дамуының бастаушысы болды. Босния мен Герцеговина Республикасы әскері күні. 1992 жылдан бастап Республика әскерiнiң негiзi қаланған күнi атап өтіледі. ОҚИҒАЛАР. 616 жыл бұрын Кавказдың Терек өзені бойындағы болған шайқаста Тоқтамыс ханның қолы Әмір Темір әскерінен жеңіліс тапты. 86 жыл бұрын Қызылордада Қырғыз АКСР Кеңесінің V съезі басталды. Съезде Ахмет Байтұрсыновтың халыққа өзінің тарихи «қазақ» атын қайтару жөніндегі ұсынысы қаралып, қолдау тапты. «Қырғыз басқа, қазақ басқа екенін қазақ баласы тегіс білсе де бұл күнге шейін ештеңе демей, тымақтары салпиып келеді. Оны өткен замандардың ағымдары көтерсе де, қазіргі күнде ұлт атын жасыруды, ұлт тарихы ондай жаңсақтықты көтермейді», деп сөйледі. 65 жыл бұрын Ұлы Отан соғысы жылдары Ақтөбе қаласына көшірілген поляк балаларына арнап ашылған балалар үйі, осында тәрбие алып жатқан 117 жасөспірімнің өз отанына қайтарылуына байланысты жабылды. 20 жыл бұрын Лондонда Еуропалық жаңару және даму банкінің ресми ашылу рәсімі өтті. 6 жыл бұрын Елбасы Нұрсұлтан Назарбаев «Сыбайлас жемқорлыққа қарсы күресті күшейту, мемлекеттік органдар мен лауазымды адамдар қызметіндегі тәртіп пен реттілікті нығайту жөніндегі шаралар туралы» Жарлыққа қол қойды. 6 жыл бұрын Лондонда Қазақстан Республикасы «Азық-түлік келісім-шарт корпорациясы» АҚ-ның Ұлыбританиядағы өкілдігі ресми ашылу салтанаты өтті. 5 жыл бұрын Түркия Республикасының беделді азаматтық ұйымдарының бірі Түркия жазушылар және өнер қайреткерлер қоғамы Елбасы Нұрсұлтан Назарбаевты 2005 жылғы «Түркі әлеміне сіңірген ерен еңбегі үшін» сыйлығымен марапаттады. Қазақстан Республикасы Сыртқы істер министрлігінің Баспасөз қызметіне сілтемие жасап. Түркияның астанасы Анкара қаласында сәуірдің 15-і күні республикалық Ататүрк атындағы Түрік тілі және тарих ұйымында түркі әлеміне қызметі үшін лайықты деп табылған беделді тұлғаларды салтанатты марапаттау рәсімі өтті. Қазақстан Республикасы Президенті Н. Назарбаевқа тапсырылуы үшін Түркия экс-Президенті Сүлеймен Демирел тарапынан «Түркі әлеміне сіңірген ерен еңбегі үшін» атты сыйлық Қазақстанның Анкарадағы Елшілігінің жетекшісіне берілді. Түркияда Қазақстан Республикасы Президенті Н. Назарбаевтың 2005 жылғы 18 ақпанның 18-індегі халыққа Жолдауында атап көрсетілгендей, Орталық Азия мемлекеттері одағын құру бастамасы мен Елбасының бұдан бұрынғы бауырлас мемлекеттер мен халықтардың ынтымақтастығын нығайтуға бағытталған қызметтері түрік қоғамында жоғары бағаға ие болып отыр. 3 жыл бұрын тарихта алғаш рет «Шоқан Уалиханов» атындағы қазақстандық яхта Атлант мұхиттын шарлап өтті. Яхта командасы үш апта ішінде Атлант мұхиты арқылы жер шарын шарлап шықты. Қазақстандықтар мұхитты арқылы өтуді 2008 жылғы наурыздың 25-інде Канар аралдарынан бастады. Орталық Азия Жағрафия қоғамының кеңсесіне сәуірдің 15-інде қазақстандық кеме Барбадос жағалауына келгенде жорықтың аяқталғаны туралы хабарлама келді. Экипаждың барлық төрт адамы да ІІІ дәрежелі Полярлы жұлдыз сыйлығына ұсынылды. Tyres автомобиль дөңгелектерін шығарушы Алматыда алғаш рет Vianor автомобиль дөңгелектері орталығын ашты. Nokian Tyres концерні негізінен жеңіл автокөліктер, жүк көлігі мен өнеркәсіпті техникалар үшін дөңгелектер шығарып, әзірлеумен айналысады. Дәл қазіргі уақытта Nokian Tyres заводтары Нокиа, Лиекса және Всеволожскіде орналастырылған. 2 жыл бұрын Ақтөбелік режиссер Серік Айжановтың «Өмір сүруге тыйым» картинасы ойнақы фильмдердің Бүкілресейлік «Вяткадағы кездесулер» 6-фестивалінде бас жүлдеге ие болды. Кинофестивальдің конкурстық бағдарламасына Ресей, Украина және Балтық бойы елдерінің 42 аймағынан 70-тен астам фильм қатыстырылды. Бұл картинаның ерекшелігі, Василь Быковтың «Сотников» деген әңгімесінің желісімен Ақтөбе облысында түсірілген, ондағы рөлдердің барлығында әуесқой әртістер ойнайды. Фильмнің режиссері, сценарий авторы және операторы бір адам, «Патриот-Sinema» шығармашылық бірлестігінің жетекшісі Серік Айжанов. Қазылар алқасы қазақстандық жалғыз картинаны жоғары бағалап, оған кинофестивальдің бас жүлдесін - «Алтын лада» мүсіншесі мен бірінші дәрежелі диплом беруге бірауыздан шешім қабылдады. 1 жыл бұрын Алматыда «Қазпошта» АҚ Жеңістің 65 жылдығына арналған пошта маркасын айналымға шығарды. Маркада мәңгі алаудың аясында Мәскеу қаласын қорғау кезінде соғыста ерлік көрсеткен 28 панфиловшыларға арналған саябақтағы Даңқ мемориалы бейнеленген. Төрт бояулы офсетті баспа әдісімен орындалған марканың номиналы - 32 теңге. Суретшісі - Данияр Мұхамеджанов. 60 жыл бұрын Лондонда бірінші рет «Әлем аруы» атты сұлулық байқауы өтті. ЕСІМДЕР. 115 жыл бұрын қоғам және мемлекет қайраткері, күйші БӨКЕЙХАНОВ Ғабдол-Хакім Нұрмұхамедұлы дүниеге келді. Батыс Қазақстан облысы Бөкей ордасында дүниеге келген. Бөкей ордасындағы Жәңгір хан ашқан мектепті, Орал әскери училищесін, Мәскеу ауыл шаруашылығы академиясын бітірген. 1921-1922 жылдары Семей губерниялық атқару комитетінің және Семей, Ақмола губернияларының Ашыққандарға көмек көрсету комиссиясының төрағасы болған. 1925-1932 жылдары - Жер халкомының алқа мүшесі, Қарақалпақ атқару комитеті төрағасының орынбасары, Қазақ мақта комитеті төрағасының орынбасары. 1933-1937 жылдары КСРО мақта-трактор орталығы тресінің өкілі, Оңтүстік Қазақстан облысы Жер басқармасының бастығы қызметтерін атқарған. 1937 жылы «халық жауы» деген жаламен тұтқынға алынып, 1938 жылы ақпанның 25-де атылды. Ол 1957 жылы толығымен ақталды. Ол дәстүрлі халық мәдениетінің қамқоршысы болған. Затаевичке қазақтың «Шалқыма», «Қос алқа», «Мерген», «Соқыр Есжан» күйлерін, «Екі жирен», «Атырау», «Қарашаш», т. жалпы саны 27 әнін жаздырып, Дәулеткерей, Салауаткерей және өзі тәрбиесін көрген Әлікей, Макар сынды халық композиторлары туралы құнды деректер берген. 65 жыл бұрын ақын, аудармашы, филология ғылымының кандидаты, Кафка атындағы Халықаралық сыйлықтың және «Платиналы Тарлан» сыйлығының лауреаты, «Жыл Адамы - Алтын Адам» сыйлығының иегері САРИЕВ Шөмішбай Нағашыбайұлы дүниеге келді. Қызылорда облысы Арал ауданында туған. Киров атындағы Қазақ мемлекеттік университетін бітірген. Еңбек жолын Қазалы аудандық «Ленин туы», Арал аудандық «Толқын» газеттерінен бастаған. Кейіннен «Қазақстан» баспасының редакторы, «Жұлдыз» журналы бөлімінің меңгерушісі, Қазақстан Республикасы Ұлттық ғылым академиясы Мұхтар Әуезов атындағы Әдебиет және өнер институтының ғылыми, аға ғылыми қызметкері болған. Алғашқы өлеңі 1974 жылы сол кездегі жас ақындардың «Балауса» өлеңдер жинағына енген. Ақынның «Ғашықтар жыры», «Бозжорға» авторлық бейнетаспалары және «20 ғасырдың жиырмасыншы жылдарындағы поэзиясы» атты монографиясы және қазақ, орыс тілдерінде он бес шақты кітабы жарық көрген. 300-ден астам өлеңдердің авторы. Алиева, тағы басқа ақындардың өлеңдерін қазақ тіліне аударған. «Теңізден соққан жел» атты өлеңдер жинағы кітабын хинди тіліне Варьям Синх аударды. 60 жыл бұрын Қазақстан Республикасы Ауылшаруашылығы министрлігі «ҚазАгроИнновация» акционерлік қоғамы Мақта шаруашылығы ғылыми-зерттеу институтының бас директоры, агроном-ғалым, ауыл шаруашылығы ғылымдарының докторы, Қазақстан Республикасы Ауылшаруашылығы академиясының академигі, Жетісай және Мақтарал аудандарының құрметті азаматы, Қазақстан Журналистер одағының мүшесі ҮМБЕТАЕВ Ибадулла Изатуллаұлы дүниеге келді. Оңтүстік Қазақстан облысы Жетісай ауданында туған. Қазақ ауыл шаруашылық институтын және Бүкілодақтық ғылыми-зерттеу мақта институтының аспирантурасын бітірген. 1972-1978 жылдары - Пахтаарал мақта шаруашылық тәжірибе стансасы зертханасының зерханашысы, ғылыми қызметкері, меңгерушісі. 1978-1979 жылдары - Бүкілодақтық ғылыми-зерттеу мақта институтының аспиранты. 1979-1982 жылдары - Жетісай аудандық ауыл шаруашылығы басқармасының бас агрономы, аудандық партия комитеті бөлімінің меңгерушісі, совхоз директоры. 1982-1988 жылдары - Келес аудандық атқару комитеті төрағасының бірінші орынбасары, аудандық агроөнеркәсіптік бірлестіктің төрағасы. 1988-1991 жылдары - Шымкент облыстық агроөнеркәсібі төрағасының орынбасары, бірінші орынбасары, Бөген аудандық атқару комитетінің төрағасы. 1991-1992 жылдары - Шымкент облыстық атқару комитеті төрағасының орынбасары. 1992-1997 жылдары - Жетісай аудандық әкімшілігінің басшысы, әкімі, Мақтаарал су шаруашылық жүйесі басқармасының бастығы. 1997-1999 жылдары - Мақтаарал ауданының әкімі. 1999-2006 жылдары - Мақтаарал ауыл шаруашылық тәжірибе стансасының директоры. 2006-2007 жылдары - «Мақта шаруашылығы ғылыми-зерттеу институты» еншілес мемлекеттік кәсіпорнының директоры қызметтерін атқарған. Қазіргі қызметінде 2007 жылдан бастап істейді. Бүкілодақтық ауылшаруашылығы жетістіктерінің, «Еңбектегі ерлігі үшін», «Астана», «Қазақстан Республикасының Тәуелсіздігіне 10 жыл», «Ұлы Отан соғысы жеңісіне 60 жыл» медалдарымен, Қазақстан Республикасы Ауылшаруашылығы министрлігінің дипломымен, Қазақстан Республикасы Парламенті Мәжілісінің алғыс хатымен, Қазақстан Республикасы Ауылшаруашылығы министрінің Құрмет грамотасымен, «Нұр Отан» ХДП облыстық филиалының, Оңтүстік Қазақстан облысы әкімінің, аудандық, облыстық мәслихаттардың құрмет грамоталарымен марапатталған. Қазақстан Журналистер одағы сыйлығының, А. Бараев атындағы мемлекеттік сыйлығының иегері. «Оңтүстік Қазақстан облысының жыл адамы» құрметті атағына ие болған. СӘУІРДІҢ 16-Ы, СЕНБІ. Болгарияда Конституция күні. Сәуірдің 16-да Болгарияда Заңгер күнін және Бірінші Болгар конституциясының мерекесі атап өтіледі. Арменияда полиция қызметкерлерінің күні. 2001 жылдан «Полиция туралы» заңы қабылданған күннен бастап атап өтіледі. ОҚИҒАЛАР. 93 жыл бұрын Орынборда қазақ тілінде «Қазақ мұңы» газеті шығарылды. Газет Әлібек Жангелдиннің бастамасымен құрылған. «Қазақ мұңы» большевиктер саясатын насихаттап, Алаш партиясына қарсы бағыт ұстанды. Облыстың еңбекші бұқарасына өкіметтің алғашқы декреттерінің мән-мазмұнын түсіндірді. Көп ұзамай, азамат соғысының басталуына байланысты, Дутов ақгвардияшыларының билігі жүре бастаған кезде, газет шығуын тоқтатқан. 6 жыл бұрын Елбасы Нұрсұлтан Назарбаев Қазақстан Республикасы Сыртқы істер министрлігінің жаңа ғимаратының ашылу салтанатына қатысты. 6 жыл бұрын Елбасы Нұрсұлтан Назарбаев «Белгіленген әскери қызмет мерзімін өткерген мерзімді әскери қызметтегі әскери қызметшілерді запасқа шығару және Қазақстан Республикасының азаматтарын 2005 жылдың сәуір-маусымында және қазан-желтоқсанында кезекті мерзімді әскери қызметке шақыру туралы» Жарлыққа қол қойды және «Мемлекеттік әлеуметтік тапсырыс туралы» және «Мемлекеттік сатып алулар туралы» Қазақстан Республикасы заңына толықтырулар енгізу туралы», «Қазақстан Республикасы Үкіметі мен Словакия Республикасы Үкіметі арасындағы халықаралық автоколік қозғалысы Келісімін ратификациялау туралы», «Қазақстан Республикасының сәулет, қала құрылысы және құрылыс қызметі туралы», «Қазақстан Республикасы мен Ресей Федерациясының қауіпсіздігі үшін Қазақстан Республикасы мен Ресей Федерациясы арасындағы қарулы күштерді бірігіп қолдану Келісімін ратификациялау туралы», «Қазақстан Республикасы Үкіметі мен Қырғызстан Республикасы Үкіметі арасындағы тауарларды автомобиль көлігімен Қазақстан Республикасы аумағынан транзиттік қозғалыс Келісімін ратификациялау туралы» Заңдарына қол қойды. 4 жыл бұрын Қазақстан мен Куба арасындағы дипломатиялық қарым-қатынастардың бекітілгеніне 15-жыл толуына байланысты Кубаның Қазақстандағы Елшісі Тересита Капоте Камачо Қазақстанның жазушысы Роллан Сейсенбаевты латынамерикан әдебиетін насихаттаудағы қосқан үлесі үшін «Достық» орденімен марапаттады. 3 жыл бұрын Ресейдің Омбы қаласында «Тобыл» әлеуметтік-кәсіпкерлік корпорациясы» Ұлттық компаниясының таныстырылымы өтті. Бұл шараны өткізудің басты мақсаты - бірлескен коммерциялық жобаларды жүзеге асыруға инвесторлар тарту және Солтүстік Қазақстанмен шекаралас аумақтардың кәсіпкерлерімен әріптестік байланыстар орнату болды. «Тобыл» әлеуметтік-кәсіпкерлік корпорациясының таныстырылымына қатысқан жергілікті билік органдарының өкілдері, кәсіпорындар мен қоғамдық бірлестіктердің басшылары, кәсіпкерлер корпорацияның қызметімен және оның активтерімен танысты. Омбылық компаниялар, атап айтқанда, «Большой дом древесины» ААҚ, «Электроточприбор» сауда компаниясы» ЖАҚ, «Омсктехторг» ААҚ «Тобылдың» активіндегі пайдалы қазбалар кеніштерін игеруге атсалысуға мүдделілік білдірді. 2 жыл бұрын Пекиндегі Дяоюйтай мемлекеттік резиденциясында Қазақстан Республикасының Президенті Нұрсұлтан Назарбаевқа Қытайдың Олимпиада комитетінің жоғарғы сыйлығын марапаттау рәсімі болып өтті. Қытайдың Ұлттық Олимпиадалық комитетiнiң құрмет белгісі 2008 жылдың тамызында бекітілген және олимпиадалық қозғалыстың дамуына, спорт пен салауатты өмiр салтына өз үлестерін қосқаны үшін берiледi. 1 жыл бұрын Қостанайда Ахмет Байтұрсынов атындағы Қостанай мемлекеттік университеті мұражайлар кешенінің ашылу салтанаты өтті. Кешеннің құрамына университеттің және Ахмет Байтұрсыновтың мұражайлары кірді. Университеттің бас корпусында орналасқан мұражайда білім ошағының барлық тарихына қатысты деректер шоғырландырылған. Ахмет Байтұрсынов - қоғам кайраткері, ақын, әдебиеттанушы, лингвист, аудармашы, публицист, ағартушы-ғалым, ұлт ұстазы. 1873 жылы, қаңтар айында Қостанай облысы, Жангелдин ауданы, Сарытүбек деген жерде дүниеге келді. Халықтың ойсанасын оятуға бар күшін, қаламгерлік қуатын салып, 1909 жылы И. Крылов мысалдарын аударып, «Қырық мысал» жинағын шығарады. Қазақ поэзиясына өзіндік жаңалық, оюернек әкелген «Маса» жинағы А. Байтұрсыновтың ағартушылық, демократтық, гуманистік идеяларын халыққа жеткізеді. 1913 жылдан 1917 жылға дейін М. Дулатовпен бірге «Қазақ» газетін шығарады. Саяси бағыттағы мақалалары патша үкіметі орындарына жақпаған басылымның редакторы ретінде А. Байтұрсынов бірнеше рет түрмеге жабылады. Голощекиндік асыра сілтеу саясатына қарсы болғаны үшін 1929, 1937 жылдары екі рет саяси репрессияға ілігіп, жазықсыз атылды. 1 жыл бұрын Елордада мұсылман әйелдерге арналған «СалНұр» рухани-танымдық журналы жарық көрді. Бұл Қазақстандағы мұсылман әйелдерге арналған тұңғыш журнал. Басылымды жарыққа шығаруымыздың негізгі мақсаты - қазақстандық қоғамда рухани адамгершілік қағидаларын жаңғыртумен қатар мұсылман әйелінің сұлулығын, әзиз ұлылығын паш ету», дейді басылымның бас редакторы әрі құрылтайшысы Гүлнәр Адамова. Қазақ және орыс тілдерінде айына бір рет 3000 дана таралыммен жарық көретін журналдан исламша өмір сүру деген не, қазіргі замандағы мұсылман әйелдерінің дүниетаным қандай, оның отбасы мен бала тәрбиесіндегі алар орны сияқты сауалдарға мол мағлұмат алуға болады. 50 жыл бұрын Кубада Коммунистік партия құрылды. ЕСІМДЕР. 70 жыл бұрын КСРО және Қазақстан Республикасы прокуратурасының құрметті қызметкері, 3-ші санатты мемлекеттік әділет кеңесшісі ӘШЛЯЕВ Төлеген Әшләйұлы дүниеге келді. Қарағанды облысының Ағадыр ауданында туған. Киров атындағы Қазақ мемлекеттік университетін бітірген. 1965-1988 жылдары - Қарағанды облысы Октябрь аудандық прокуратурасының аға тергеушісі, облыстық прокуратураның аға тергеушісі, прокуроры, тергеу бөлімі бастығының орынбасары, Саран қаласының прокуроры, Қарағанды қаласы прокурорының орынбасары. 1988-1992 жылдары - Қазақстан Республикасы Бас прокуратурасы бөлім бастығының орынбасары, басқарманың аға прокуроры, бөлім бастығы. 1992-1996 жылдары - Жезқазған облысының прокуроры. 1996-2004 жылдары - Алматы қалалық көлік прокуроры, Оңтүстік-Шығыс аймақтық көлік прокуроры. 2004 жылдан бастап зейнет демалысына шыққан. «Құрмет белгісі», «Құрмет» ордендерімен марапатталған. 50 жыл бұрын «НұрОтан» ХДП Инновациялық комитеті төрағасының бірінші орынбасары АҚБЕРДИН Рүстем Александрұлы дүниеге келді. Қарағанды облысында туған. Мәскеудің болат пен қорытпа институтын және осы институттың аспирантурасын бітірген. 1990-1992 жылдары - Қазақстан Республикасы Ғылым академиясының Химия-металлургиялық институтының ғылыми қызметкері. 1992-1995 жылдары - «Паритет» жекеменшік кәсіпорнының директоры. 1995-2001 жылдары -Қарағанды аймақтық пенсионерлер мен аз қамтылған халықты қорғау жөніндегі қайырымдылық қорының президенті. 2001-2003 жылдары - «Шаруашылық басқармасы» жабық акционерлік қоғамының президенті. 2003-2010 жылдары - Қазақстан Республикасы Индустрия және сауда министрлігі Өнеркәсіп саласы департаменті директорының орынбасары, Қазақстан Республикасы Индустрия және сауда министрлігі Бәсекелестікті қорғау жөніндегі комитет төрағасының орынбасары, Қазақстан Республикасы Индустрия және сауда министрлігі Кәсіпкерлікті дамыту жөніндегі департаменттің директоры, Қазақстан Республикасы бәсекелестікті қорғау жөніндегі Агенттік төрағасының орынбасары қызметтерін атқарған. Қазіргі қызметінде 2011 жылдан бастап істейді. 65 жыл бұрын өзбек әншісі, композитор, Өзбекстанның, Қазақстанның, Қырғызстанның халық әртісі, Өзбекстан мемлекеттік сыйлығының лауреаты ЗӘКІРОВ Фарух Кәрімұлы дүниеге келді. Өзбекстанның Ташкент қаласында туған. Ташкент консерваториясын бітірген. 1969-1971 жылдары Өзбекстан эстрада оркестрінің әншісі болған. 1971 жылдан «Ялла» ансамблінің әншісі, 1976 жылдан көркемдік жетекшісі. «Ялла» ансамблінің дүние жүзіне танылуы Зәкіровтың шығармашылығымен тығыз байланысты. Ол «Түнгі жұлдыз», «Бәйшешек», «Көңілді шайхана», «Үшқұдық», «Лола», т. әндердің авторы, әрі орындаушысы. Бірнеше медальдармен марапатталған
